
ΤΕΥΧΟΣ ΔΕΥΤΕΡΟ 


Αρ 


. Φύλλου 1844 


ΑΠΟΦΑΣΕΙΣ 

Αριθ. 175072/381 

Καθορισμός πράξεων, ύψους και διαδικασίας 
χρηματοδότησης της Ανώνυμης Εταιρείας με 
την επωνυμία «Διαχειριστής Εθνικού Συστήμα¬ 
τος Φυσικού Αερίου Α.Ε.» (ΔΕΣΦΑ Α.Ε.), μέσω του 
Προγράμματος Δημοσίων Επενδύσεων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

1. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα» που κυρώθηκε 
με το άρθρο πρώτο του π.δ. 63/2005 «Κωδικοποίηση 
νομοθεσίας για την Κυβέρνηση και τα Κυβερνητικά Όρ¬ 
γανα» (Α' 98). 

2. Το π.δ. 70/2015 (Α' 114) «Ανασύσταση των Υπουρ¬ 
γείων... Μετονομασία ... του Υπουργείου Παραγωγικής 
Ανασυγκρότησης, Περιβάλλοντος και Ενέργειας σε 
Υπουργείο Περιβάλλοντος και Ενέργειας...». 

3. Το π.δ. 123/2016 (Α' 208) «Ανασύσταση και μετο¬ 
νομασία του Υπουργείου Διοικητικής Μεταρρύθμισης 
και Ηλεκτρονικής Διακυβέρνησης, ανασύσταση του 
Υπουργείου Τουρισμού, σύσταση Υπουργείου Μετανα- 
στευτικής Πολιτικής και Υπουργείου Ψηφιακής Πολιτι¬ 
κής, Τηλεπικοινωνιών και Ενημέρωσης, μετονομασία 
Υπουργείων Εσωτερικών και Διοικητικής Ανασυγκρό¬ 
τησης, Οικονομίας, Ανάπτυξης και Τουρισμού και Υπο¬ 
δομών, Μεταφορών και Δικτύων». 

4. Το π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών». 

5. Το π.δ. 147/2017 (Α' 192) «Οργανισμός του Υπουρ¬ 
γείου Ανάπτυξης και Ανταγωνιστικότητας». 

6. Το π.δ. 132/2017 (Α' 160) «Οργανισμός Υπουργείου 
Περιβάλλοντος και Ενέργειας (Υ.Π.ΕΝ.)». 

7. Την αριθ. Υ 172/04.11.2016 απόφαση του Πρωθυ¬ 
πουργού «Καθορισμός σειράς Τάξης των Υπουργείων» 
(Β' 3610). 

8. Την αριθ. Υ197/16-11-2016 απόφαση του Πρωθυ¬ 
πουργού περί ανάθεσης αρμοδιοτήτων στον Αναπλη¬ 
ρωτή Υπουργό Οικονομίας και Ανάπτυξης, Αλέξανδρο 
Χαρίτση (Β' 3722), όπως ισχύει. 


9. Την παράγραφο 3α' του άρθρου 13 του ν. 3661/2008 
«Μέτρα για τη μείωση της ενεργειακής κατανάλωσης των 
κτιρίων και άλλες διατάξεις» (Α' 89), με την οποία προ¬ 
στέθηκε παράγραφος 15 στο άρθρο 7 του ν. 3428/2005 
(Α' 313), όπως έχει τροποποιηθεί και ισχύει. 

10. Τις διατάξεις του ν. 4314/2014 «Α) Για τη διαχεί¬ 
ριση, τον έλεγχο και την εφαρμογή αναπτυξιακών πα¬ 
ρεμβάσεων για την προγραμματική περίοδο 2014-2020, 
Β) Ενσωμάτωση της Οδηγίας 2012/17 του Ευρωπαϊκού 
Κοινοβουλίου και του Συμβουλίου της 13ης Ιουνίου 2012 
(ΕΕΙ_ 156/16.06.2012) στο ελληνικό δίκαιο, τροποποίηση 
του ν. 3419/2005 (Α 297) και άλλες διατάξεις.» (Α'265), 
και ιδίως το άρθρο 28 παράγραφος 4. 

11. Την αριθ. 88238/ΕΥΘΥ 811/29-08-2016 (Β' 2733) 
κοινή απόφαση των Υπουργών Εσωτερικών και Διοι¬ 
κητικής Ανασυγκρότησης, Οικονομίας, Ανάπτυξης 
και Τουρισμού, Οικονομικών και Περιβάλλοντος και 
Ενέργειας με τίτλο «Σύσταση της Ειδικής Υπηρεσίας 
"Επιτελική Δομή ΕΣΠΑ Υπουργείου Περιβάλλοντος και 
Ενέργειας, Τομέα Ενέργειας" και αντικατάσταση των 
αριθ. Δ13/Φ7.11/18797/29.7.2008 (Β' 1540) καιΔ13/ 
Φ7.11/18801/29.07.2008 (Β' 1577) κοινή υπουργική 
απόφαση, όπως ισχύουν». 

12. Την με Α.Π. 67743/ΕΥΘΥ 615/22.6.2015 υπουργική 
απόφαση (Β' 1248), με την οποία αναδιαρθρώθηκε η Ειδική 
ΥπηρεσίαΔιαχείρισηςτου Επιχειρησιακού Προγράμματος 
«Ανταγωνιστικότητα, Επιχειρηματικότητα και Καινοτομία». 

13. Την αριθ. (1(2014) 10162/18.12.2014 απόφαση της 
Ευρωπαϊκής Επιτροπής για την έγκριση του Επιχειρησι¬ 
ακού Προγράμματος «Ανταγωνιστικότητα, Επιχειρημα¬ 
τικότητα και Καινοτομία» του ΕΣΠΑ 2014-2020. 

14. Την αριθ. (1(2017) 8472 ΠπθΙ/δ.12.2017 εκτελεστική 
απόφαση της Επιτροπής σχετικά με την τροποποίηση της 
εκτελεστικής απόφασης (1(2014) 10162 για την έγκριση 
ορισμένων στοιχείων του επιχειρησιακού προγράμματος 
«Ανταγωνιστικότητα, Επιχειρηματικότητα και Καινοτο¬ 
μία» για στήριξη από το Ευρωπαϊκό Ταμείο Περιφερεια¬ 
κής Ανάπτυξης και το Ευρωπαϊκό Κοινωνικό Ταμείο στο 
πλαίσιο του στόχου «Επενδύσεις στην ανάπτυξη και την 
απασχόληση» στην Ελλάδα ((ΙΟ 20140Ρ16Μ20Ρ001). 

15. Τον κανονισμό (ΕΕ) αριθ. 1303/2013 του Ευρω¬ 
παϊκού Κοινοβουλίου και του Συμβουλίου της 17ης 
Δεκεμβρίου 2013 περί καθορισμού κοινών διατάξεων 
για το Ευρωπαϊκό Ταμείο Περιφερειακής Ανάπτυξης, 

το Ευρωπαϊκό Κοινωνικό Ταμείο, το Ταμείο Συνοχής, το 
Ευρωπαϊκό Γεωργικό Ταμείο Αγροτικής Ανάπτυξης και 
το Ευρωπαϊκό Ταμείο Θάλασσας και Αλιείας και περί κα¬ 
θορισμού γενικών διατάξεων για το Ευρωπαϊκό Ταμείο 
Περιφερειακής Ανάπτυξης, το Ευρωπαϊκό Κοινωνικό Τα¬ 
μείο, τοΤαμείο Συνοχής και το ΕυρωπαϊκόΤαμείο Θάλασ¬ 
σας και Αλιείας και για την κατάργηση του κανονισμού 
(ΕΚ) αριθ. 1083/2006. 

16. Τον κανονισμό (ΕΕ) αριθ. 1301/2013 του Ευρωπαϊ¬ 
κού Κοινοβουλίου και του Συμβουλίου της 17ης Δεκεμ¬ 
βρίου 2013 σχετικά με το ΕυρωπαϊκόΤαμείο Περιφερει¬ 
ακής Ανάπτυξης και για τη θέσπιση ειδικών διατάξεων 
σχετικά με τον στόχο «Επενδύσεις στην ανάπτυξη και την 
απασχόληση» και για την κατάργηση του κανονισμού 
(ΕΚ) αριθ. 1080/2006. 

17. Το άρθρο 20 παρ. ιβτου ν. 4270/2014 «Αρχές δη¬ 
μοσιονομικής διαχείρισης και εποπτείας (ενσωμάτωση 
της Οδηγίας 2011 /85/ΕΕ) - δημόσιο λογιστικό» (Α' 143). 

18. Την αριθ. 134453/23.12.2015 κοινή υπουργική από¬ 
φαση (Β' 2857) «Ρυθμίσεις για τις πληρωμές των δαπα¬ 
νών του Προγράμματος Δημοσίων Επενδύσεων - ΠΔΕ» 
(Τροποποίηση και αντικατάσταση της κοινής υπουργι¬ 
κής απόφασης 46274/26.09.2014 - Β' 2573). 

19. Την αριθ. 141951/2017 (Β' 4610) κοινή υπουργική 
απόφαση «Τακτοποίηση πληρωμών Δημοσίων Επενδύ¬ 
σεων με τη λήξη του οικονομικού έτους 2017, χρημα¬ 
τοδότηση του Προγράμματος Δημοσίων Επενδύσεων 
έτους 2018 και ρύθμιση σχετικών θεμάτων». 

20. Την αριθ. 110427/ΕΥΘΥ/1020 20.10.2016 (Β' 3521) 
υπουργική απόφαση τροποποίησης και αντικατάστασης 
της αριθ. 81986/ΕΥΘΥ712/21.07.2015 (Β' 1822) υπουρ¬ 
γικής απόφασης «Εθνικοί κανόνες επιλεξιμότητας δαπα¬ 
νών για τα προγράμματα του ΕΣΠ Α 2014-2020 - Έλεγχοι 
νομιμότητας δημοσίων συμβάσεων συγχρηματοδοτού- 
μενων πράξεων ΕΣΠΑ 2014-2020 από Αρχές Διαχείρισης 
και Ενδιάμεσους Φορείς - Διαδικασία ενστάσεων επί των 
αποτελεσμάτων αξιολόγησης πράξεων», όπως ισχύει. 

21. Το αριθ. 21463/20.02.2017 έγγραφο της Διεύθυν¬ 
σης Δημοσίων Επενδύσεων σχετικά με τη διαδικασία 
χρηματοδότησης και πληρωμής έργων Π.Δ.Ε. με απευ¬ 
θείας μεταφορά των πιστώσεων σε ειδικούς λογαρια¬ 
σμούς. 

22. Το αριθ. 41458/06.04.2017 έγγραφο της Γ.Γ. Δημο¬ 
σίων Επενδύσεων - Διεύθυνση Δημοσίων Επενδύσεων 
με τις διευκρινίσεις σχετικά με τη μεταφορά πιστώσεων 
σε ειδικούς λογαριασμούς. 

23. Τις διατάξεις του ν. 4001/2011 «Για τη λειτουργία 
Ενεργειακών Αγορών Ηλεκτρισμού και Φυσικού Αερίου, 
για Έρευνα, Παραγωγή και δίκτυα μεταφοράς Υδρογο¬ 
νανθράκων και άλλες ρυθμίσεις» (Α' 179), όπως έχει 
τροποποιηθεί και ισχύει. 

24. Την παράγραφο 15 του άρθ. 7 του ν. 3428/2005 
όπως έχει τροποποιηθεί και ισχύει, σχετικά με την κατα¬ 
βολή επιχορηγήσεων από εθνικούς και κοινοτικούς πό¬ 
ρους μέσω του Προγράμματος Δημοσίων Επενδύσεων 
στον ΔΕΣΦΑ Α.Ε. 

25. Την αναθεώρηση του κανονισμού τιμολόγησης Βα¬ 
σικών Δραστηριοτήτων του διαχειριστή Εθνικού Συστή¬ 


ματος Φυσικού Αερίου, που εκδόθηκε με την αριθ. 339/ 
2016 απόφαση τηςΡΑΕ (Β' 3181). 

26. Το π.δ. 33/2007 «Σύσταση της Ανώνυμης Εταιρεί¬ 
ας με την επωνυμία "Διαχειριστής Εθνικού Συστήματος 
Φυσικού Αερίου Α.Ε." και έγκριση του καταστατικού της» 
(Α' 31). 

27. Την αριθ. Δ1/4955/2006 απόφαση του Υπουργού 
Ανάπτυξης «Ορισμός τιμολογίου μεταφοράς φυσικού 
αερίου και αεριοποίησης ΥΦΑ» (Β' 360), όπως έχει τρο¬ 
ποποιηθεί με τις αριθ. Δ1/23344/2006 (Β' 1781) και 
Δ1/5037/2007 (Β' 379) αποφάσεις του Υπουργού Ανά¬ 
πτυξης και την αριθ. Δ1 /Α/1110/9860/2010 (Β' 747) από¬ 
φαση του Υφυπουργού Περιβάλλοντος, Ενέργειας και 
Κλιματικής Αλλαγής, και ισχύει. 

28. Την αριθ. Δ1/1227/2007 απόφαση του Υπουργού 
Ανάπτυξης «Καθορισμός διαδικασίας σύναψης, περιε¬ 
χομένου και όρων των συμβάσεων για την άσκηση του 
δικαιώματος πρόσβασης και για τη χρήση του Εθνικού 
Συστήματος Φυσικού αερίου» (Β' 135). 

29. Την αριθ. Δ1/Α/5346/22.03.2010 απόφαση του 
Υφυπουργού Περιβάλλοντος Ενέργειας και Κλιματικής 
Αλλαγής με θέμα «Κώδικας Διαχείρισης του Εθνικού 
Συστήματος Φυσικού Αερίου» (Β'379), όπως τροποποι¬ 
ήθηκε με τις αριθ. 1096/2011 (Β'2227) και αριθ. 526/2013 
(Β' 3131) αποφάσεις της ΡΑΕ. 

30. Τις διατάξεις της αριθ. 722/2012 απόφασης ΡΑΕ 
«Έγκριση τιμολογίου χρήσης του Εθνικού συστήματος 
Φυσικού Αερίου» (Β' 2385). 

31. Την αριθ. 64/2017 απόφαση της ΡΑΕ για την έγκρι¬ 
ση του Προγράμματος Ανάπτυξης ΕΣΦΑ 2016-2025. 

32. Την αριθ. πρωτ. 5796/1750/Α2/9.11.2017 πρό¬ 
σκληση για υποβολή προτάσεων στο Επιχειρησιακό 
Πρόγραμμα «Ανταγωνιστικότητα, Επιχειρηματικότητα 
και Καινοτομία», Άξονες Προτεραιότητας 3 και 3Σ, με 
τίτλο «Σταθμός Μ/Ρ στην Ν. Μεσημβρία για την σύνδεση 
του ΕΣΜΦΑ με τονΤΑΡ». 

33. Την αριθ. πρωτ. 6296/1855/Α2/28.11.2017 πρό¬ 
σκληση για υποβολή προτάσεων στο Επιχειρησιακό 
Πρόγραμμα «Ανταγωνιστικότητα, Επιχειρηματικότη¬ 
τα και Καινοτομία», Άξονα Προτεραιότητας 3, με τίτλο 
«Κατασκευή σταθμού φόρτωσης βυτιοφόρων Υγρο¬ 
ποιημένου Φυσικού Αερίου (ΥΦΑ) στο σταθμό ΥΦΑ της 
Ρεβυθούσας». 

34. Την αριθ. πρωτ. 392/47/Α2/19.1.2018 πρόσκληση 
για υποβολή προτάσεων στο Επιχειρησιακό Πρόγραμμα 
«Ανταγωνιστικότητα, Επιχειρηματικότητα και Καινοτο¬ 
μία», Άξονες Προτεραιότητας 3 και 3Σ, με τίτλο «Σταθμός 
συμπίεσης απαερίων Υγροποιημένου Φυσικού Αερίου 
(ΥΦΑ)». 

35. Την απόφαση της 3ης συνεδρίασης της Επιτροπής 
Παρακολούθησης του Επιχειρησιακού Προγράμματος 
«Ανταγωνιστικότητα, Επιχειρηματικότητα και Καινοτο¬ 
μία» με ημερομηνία 1.12.2017, με την οποία εξειδικεύ- 
θηκε η δράση «Αναβάθμιση γραφικού περιβάλλοντος 
5ΈΑΘΑ στα Κέντρα Ελέγχου». 

36. Τις με Α.Π. 100573/22.12.2016,107032/28.6.2017 και 
110747/14.11.2017 επιστολέςτης εταιρείας «Διαχειριστής 
Εθνικού Συστήματος Φυσικού Αερίου Α.Ε.» (ΔΕΣΦΑ Α.Ε.), 

καθώς και την από 27.9.2017 αποστολή στοιχείων, σχε¬ 
τικά με την τεκμηρίωση του χαρακτήρα κινήτρου των 
έργων του άρθρου 2 της παρούσας σύμφωνα με τον 
κανονισμό 651/2014. 

37. Τον κανονισμό (ΕΕ) αριθ. 651/2014 της Επιτροπής 
της 17ης Ιουνίου 2014 για την κήρυξη ορισμένων κατη¬ 
γοριών ενισχύσεων ως συμβατών με την εσωτερική αγο¬ 
ρά κατ' εφαρμογή των άρθρων 107 και 108 της Συνθή¬ 
κης για τη Λειτουργία της Ευρωπαϊκής Ένωσης (εφεξής 
Απαλλακτικός Κανονισμός), με τον οποίον προβλέπονται 
ρητά ποιες ενισχύσεις απαλλάσσονται της υποχρέωσης 
κοινοποίησης. 

38. Το γεγονός ότι ο απαλλακτικός κανονισμός εφαρ¬ 
μόζεται σε ενισχύσεις για την προστασία του περιβάλ¬ 
λοντος, και ειδικότερα σε ενεργειακές υποδομές, κατά 
την έννοια του άρθρου 2, περ. 130, στοιχείο β αυτού, 
όπου περιλαμβάνονται οι υποδομές για τη μεταφορά, 
αποθήκευση και διανομή του αερίου. 

39. Το γεγονός ότι η εν λόγω ενίσχυση δεν υπερβαίνει 
τα 50 εκατομμύρια ευρώ ανά επιχείρηση και ανά επεν¬ 
δυτικό έργο. 

40. Το γεγονός ότι η ενίσχυση έχει το χαρακτήρα κι¬ 
νήτρου καθώς αφενός μεν πληρούνται οι όροι του άρ¬ 
θρου 6 παρ. 2 του απαλλακτικού κανονισμού, αφετέρου, 
καθώς πρόκειται για 3ά Ηοε ενίσχυση, με έγγραφα του 
δικαιούχου έχει αποδειχτεί ότι η ενίσχυση θα αυξήσει 
ουσιωδώς την ταχύτητα ολοκλήρωσης και το συνολικό 
ποσό που πρόκειται να δαπανηθεί για καθένα από τα 
έργα του άρθρου 2 της παρούσας. 

41. Το γεγονός ότι πληρούνται σωρευτικά και οι ειδι¬ 
κές, για τις ενεργειακές υποδομές, προϋποθέσεις του 
άρθρου 48 του απαλλακτικού κανονισμού. 

42. Το γεγονός ότι η χρηματοδότηση των έργων της 
παρούσας έχει προβλεφθεί να γίνει με εθνικούς και κοι¬ 
νοτικούς πόρους του ΕΣΠΑ 2014 - 2020, προκειμένου 
να επιταχυνθεί η κατασκευή και λειτουργία των απαραί¬ 
τητων υποδομών, για την αποδοτικότερη και οικονομι¬ 
κότερη διείσδυση του φυσικού αερίου στο ενεργειακό 
ισοζύγιο της χώρας, χωρίς να επιβαρυνθούν δυσανάλο¬ 
γα τα ενδιαφερόμενο μέρη της αγοράς και τα τιμολόγια 
φυσικού αερίου. 

43. Το γεγονός ότι από τις διατάξεις της παρούσας 
προκαλείται συνολική δαπάνη στον κρατικό προϋπολο¬ 
γισμό, εκτιμώμενη σε 13 εκ. ευρώ σύμφωνα με την παρά¬ 
γραφο 1 του άρθρου 2 της παρούσας, που θα καλυφθεί 
από πόρουςτου Προγράμματος Δημοσίων Επενδύσεων 
(ΣΑΕ 1751), αποφασίζουμε: 

Άρθρο 1 

Πεδίο εφαρμογής 

1. Με την παρούσα απόφαση καθορίζονται οι πράξεις 
της Ανώνυμης Εταιρείας με την επωνυμία «Διαχειριστής 
Εθνικού Συστήματος Φυσικού Αερίου Α.Ε.» (ΔΕΣΦΑ 
Α.Ε.)», εφεξής Εταιρεία, που χρηματοδοτούνται μέσω 
του Προγράμματος Δημοσίων Επενδύσεων (Π.Δ.Ε.), το 
συνολικό κόστος αυτών και το ύψος της σχετικής χρημα¬ 
τοδότησης, ο τρόπος και τα απαιτούμενα δικαιολογητικά 
για την καταβολή της χρηματοδότησης και οι σχετικές 


υποχρεώσεις. 

2. Οι παρεχόμενες από την Εταιρεία υπηρεσίες, μέσω 
των υποδομών που θα δημιουργηθούν με την υλο¬ 
ποίηση των έργων που αναφέρονται στο άρθρο 2 της 
παρούσας, υπάγονται στις διατάξεις του απαλλακτικού 
κανονισμού καθώς: 

Α) Τα έργα αυτά αφορούν ενεργειακές υποδομές κατά 
την έννοια του άρθρου 2, περ. 130, στοιχείο β του απαλ¬ 
λακτικού κανονισμού, όπου αναφέρεται ότι ενεργειακή 
υποδομή είναι «κάθε υλικός εξοπλισμός ή εγκατάσταση 
που βρίσκεται στο έδαφος της Ένωσης ή συνδέει την 
Ένωση με μία ή περισσότερες τρίτες χώρες και εμπίπτει 
στις ακόλουθες κατηγορίες: 

β) αναφορικά με το αέριο: 

ί) αγωγοί μεταφοράς και διανομής φυσικού αερίου και 
βιοαερίου που αποτελούν τμήματα ενός δικτύου, πλην 
των αγωγών υψηλής πίεσης που χρησιμοποιούνται στην 
ανάντη διανομή φυσικού αερίου...». 

Β) Η ενίσχυση δεν υπερβαίνει το όριο που αναφέρεται 
στο άρθρο 4 περ. κδ’ του απαλλακτικού κανονισμού, 
ήτοι αυτό των 50 εκατομμυρίων ευρώ ανά επιχείρηση 
και ανά επενδυτικό έργο. Η απαιτούμενη ενίσχυση που 
καλύπτει το έλλειμμα χρηματοδότησης ανά έργο, παρα¬ 
τίθεται στο αντίστοιχο εδάφιο της παρ. 1 του άρθρου 2 
της παρούσας. 

Γ) Η ενίσχυση χαρακτηρίζεται από διαφάνεια, κατά την 
έννοια του άρθρου 5 παρ. 1 και 2 καθώς εμπίπτει στην 
περίπτωση α της δεύτερης παραγράφου του άρθρου «... 
ενισχύσεις που περιλαμβάνονται σε επιχορηγήσεις...». 

Δ) Η ενίσχυση έχει το χαρακτήρα κινήτρου κατά το 
άρθρο 6 παρ. 2. Η Εταιρεία έχει υποβάλλει τις απαιτού- 
μενες αιτήσεις χρηματοδότησης προς τις αρμόδιες ελλη¬ 
νικές αρχές, στις οποίες αναφέρονται τα προβλεπόμενα 
από το άρθρο 6 παρ. 2 του απαλλακτικού κανονισμού. 
Η διαδικασία δημόσιου διαγωνισμού για τα έργα δεν 
έχει ακόμα εκκινήσει και συνεπώς ούτε οι εργασίες υλο¬ 
ποίησής τους, δεδομένου και του χρηματοοικονομικού 
κενού που θα συμπληρώσει η ενίσχυση. Η ενίσχυση και 
η συνακόλουθη κάλυψη του χρηματοδοτικού κενού λοι¬ 
πόν θα αυξήσει ουσιωδώς την ταχύτητα ολοκλήρωσης 
των έργων αλλά και το συνολικό ποσό που πρόκειται 
να δαπανηθεί από το δικαιούχο, εμπίπτοντας έτσι στη 
δεύτερη και τρίτη περίπτωση του άρθρου 6 παρ. 3β' του 
απαλλακτικού κανονισμού. 

Ε) Πληρούνται σωρευτικά οι ειδικές, για τις ενεργειακές 
υποδομές, προϋποθέσεις του άρθρου 48 του απαλλα¬ 
κτικού κανονισμού. 

Οι ενισχύσεις χορηγούνται για ενεργειακές υποδομές 
εγκατεστημένες σε ενισχυόμενες περιοχές και ειδικότε¬ 
ρα στις Περιφέρειες Αττικής και Κεντρικής Μακεδονίας. 

Επιπλέον, υπόκεινται πλήρως σε κανονιστικές ρυθμί¬ 
σεις όσον αφορά την τιμολόγηση και την πρόσβαση, 
σύμφωνα με τη νομοθεσία της εσωτερικής αγοράς ενέρ¬ 
γειας. Σχετικά με την τιμολόγηση το άρθρο 15 παρ. 1 του 
ν. 4001/2011 ορίζει ότι η ΡΑΕ αποφασίζει κατά τα οριζό¬ 
μενα στις διατάξεις του άρθρου 88 του ιδίου νόμου, που 
αφορά το Φυσικό Αέριο, σύμφωνα με διαφανή κριτήρια, 
τη μεθοδολογία για τον υπολογισμό των Τιμολογίων Μη 
Ανταγωνιστικών Δραστηριοτήτων, κατά τρόπο, ώστε τα 

Τιμολόγια αυτά να μην εισάγουν διακρίσεις και να αντι¬ 
κατοπτρίζουν το κόστος των παρεχόμενων υπηρεσιών. 
Με βάση αυτή τη νομοθετική εξουσιοδότηση εκδόθηκε 
ο κανονισμός τιμολόγησης Βασικών Δραστηριοτήτων 
του Εθνικού Συστήματος Φυσικού Αερίου με την αριθ. 
594/2012 (ΦΕΚ 2093/Β/5.7.2012) απόφαση της ΡΑΕ, ο 
οποίος αναθεωρήθηκε με την αριθ. 339/2016 (ΦΕΚ 3181 / 
Β74.10.2016) απόφαση της ΡΑΕ. 

Τέλος, η ενίσχυση αφορά επενδυτικές δαπάνες και το 
ποσό της ενίσχυσης δεν υπερβαίνει τη διαφορά μεταξύ 
των επιλέξιμων δαπανών και του κέρδους εκμετάλλευ¬ 
σης των επενδύσεων, σύμφωνα με τις μελέτες κόστους 
οφέλους. 

Άρθρο 2 

Καθορισμός Πράξεων 
και Ύψους Χρηματοδότησης 

1. Η επιχορήγηση βάσει της παρούσας απόφασης από 
εθνικούς και κοινοτικούς πόρους μέσω του Προγράμ¬ 
ματος Δημοσίων Επενδύσεων αφορά ποσοστό επί του 
συνολικού προϋπολογισμού κάθε έργου, για τα κάτωθι 
έργα: 

α. Κατασκευή σταθμού φόρτωσης βυτιοφόρων Υγρο¬ 
ποιημένου Φυσικού Αερίου (ΥΦΑ) στο σταθμό ΥΦΑ της 
Ρεβυθούσας 

Ο συνολικός προϋπολογισμός του έργου εκτιμάται σε 
5,3 εκ. ευρώ και δύναται να χρηματοδοτηθεί κατά 57,5% 
από το Π.Δ.Ε. 

Στόχο της δράσης αποτελεί ο σχεδιασμός και η ανά¬ 
πτυξη εγκαταστάσεων μεταφόρτωσης βυτίων ΥΦΑ στην 
εγκατάσταση της Ρεβυθούσας. 

Λαμβάνοντας υπόψη το γεγονός ότι το Εθνικό Σύστη¬ 
μα Μεταφοράς Φυσικού Αερίου (ΕΣΜΦΑ) έχει αναπτυ¬ 
χθεί κυρίως στην Ανατολική πλευρά της χώρας με απο¬ 
τέλεσμα να μην υπάρχει δυνατότητα χρήσης φυσικού 
αερίου στη Δυτική Ελλάδα, η ανάπτυξη εφαρμογής για 
τη φόρτωση βυτιοφόρων και η μεταφορά του σε εγκα¬ 
ταστάσεις καταναλωτών εκτιμάται ότι θα αυξήσει την 
κατανάλωση του φυσικού αερίου στη χώρα. 

Η διάρκεια υλοποίησης του έργου εκτιμάται σε 1 έτος. 

β. Σταθμός συμπίεσης απαερίων ΥΦΑ 

Ο συνολικός προϋπολογισμός του έργου εκτιμάται σε 
5,6 εκ. ευρώ και δύναται να χρηματοδοτηθεί κατά 60,5% 
από το Π.Δ.Ε. 

Το έργο αφορά στην εγκατάσταση δύο (2) παλινδρο¬ 
μικών συμπιεστών, με συνολική εκτιμώμενη ισχύ της 
τάξης των 8001<\Λ/, με στόχο τη μείωση της απώλειας των 
απαερίων των δύο υφιστάμενων δεξαμενών ΥΦΑ, καθώς 
και της τρίτης υπό κατασκευή δεξαμενής. Ο σταθμός 
αυτός θα παραλαμβάνει τα απαέρια που δημιουργού- 
νται από την εξάτμιση του ΥΦΑ εντός των δεξαμενών και 
των σωληνώσεων του σταθμού και θα τα οδηγεί, μέσω 
του Μετρητικού Σταθμού Αγίας Τριάδας, στο Σύστημα 
Μεταφοράς ΦΑ. Με τον τρόπο αυτό θα σταματήσει η ση¬ 
μερινή, αναγκαστική, καύση των απαερίων στον πυρσό 
της Ρεβυθούσας όταν ο σταθμός -λόγω χαμηλής ζήτη¬ 
σης- δε λειτουργεί για την τροφοδοσία του Συστήματος 
Μεταφοράς. 

Το προτεινόμενο έργο πέραν της μείωσης της τιμής 
προμήθειας για τους χρήστες ΥΦΑ του σταθμού της Ρε¬ 


βυθούσας θα έχει και σημαντικό περιβαλλοντικό όφελος 
εκμηδενίζοντας τις εκπομπές διοξειδίου άνθρακα κατά 
την διάρκεια της μη λειτουργίας του σταθμού. Η ανάπτυ¬ 
ξη της ανωτέρω υποδομής συμβάλλει στην ασφάλεια 
του εφοδιασμού φυσικού αερίου στη χώρα και στη μετά¬ 
βαση προς μια οικονομία χαμηλών εκπομπών διοξειδίου 
του άνθρακα. 

Η διάρκεια υλοποίησης του έργου εκτιμάται σε 3 έτη. 

γ. Αναβάθμιση γραφικού περιβάλλοντος 5^Α^Α στα 
Κέντρα Ελέγχου 

Ο συνολικός προϋπολογισμός του έργου εκτιμάται σε 
1,9 εκ. ευρώ και δύναται να χρηματοδοτηθεί κατά 51,5% 
από το Π.Δ.Ε. 

Το έργο αφορά στην προμήθεια, εγκατάσταση και 
έναρξη λειτουργίας ενός νέου Συστήματος Εποπτικού 
Ελέγχου και Απόκτησης Δεδομένων στα Κέντρα Ελέγχου 
του ΔΕΣΦΑ. 

Ειδικότερα το εν λόγω έργο πληροφορικής, το οποίο 
περιλαμβάνει εργαλεία διαχείρισης εικόνων, γραφικών, 
βάσεων δεδομένων και συναγερμών του συστήματος 
φυσικού αερίου, θα αναβαθμίσει και θα εκσυγχρονί¬ 
σει τις υφιστάμενες εγκαταστάσεις πληροφορικής που 
ρυθμίζουν το σύστημα μεταφοράς φυσικού αερίου και 
εξασφαλίζουν την ομαλή και σταθερή χρήση του. 

Επιπρόσθετα αναμένεται να αναβαθμίσει και τις υφι¬ 
στάμενες δυνατότητες του συστήματος ως προς την φι¬ 
λικότητα προς τον χρήστη, την καλύτερη εμφάνιση των 
παραμέτρων και την ευκολία σχεδίασης των γραφικών. 

Η σχεδιαζόμενη επένδυση ενεργειακής υποδομής, θα 
πραγματοποιηθεί στις εγκαταστάσεις του ΔΕΣΦΑ στην 
περιοχή «Πάτημα» Ελευσίνας. 

Η διάρκεια υλοποίησης του έργου εκτιμάται σε 2 έτη. 

δ. Σταθμός Μ/Ρ στην Ν. Μεσημβρία για την σύνδεση 
του ΕΣΜΦΑ με τον ΤΑΡ 

Ο συνολικός προϋπολογισμός του έργου εκτιμάται σε 
9,2 εκ. ευρώ και δύναται να χρηματοδοτηθεί κατά 59% 
από το Π.Δ.Ε. 

Το έργο αφορά στην εγκατάσταση Μ/Ρ Σταθμού στη 
Νέα Μεσημβρία για τις ανάγκες σύνδεσης και διασφά¬ 
λισης μονοκατευθυντήριας ροής από τον ΤΑΡ (Τγβπ5 
Αάπθΐίε ΡίρθΙίπθ) στο ΕΣΜΦΑ (Ελληνικό Σύστημα Μετα¬ 
φοράς Φυσικού Αερίου), με δυναμικότητα τουλάχιστον 
10 εκατ. Νιπ 3 /ημέρα. Σε επόμενη φάση, θα εγκατασταθεί 
σταθμός συμπίεσης που θα καταστήσει τη διασύνδεση 
πλήρους αμφίδρομης ροής. Ο εν λόγω Μ/Ρ σταθμός εί¬ 
ναι απαραίτητος λόγω της διαφοράς πίεσης λειτουργίας 
των δύο συστημάτων (93 όθτς και 66,4 03ΐ"9 αντίστοι¬ 
χα). Το σημείο διασύνδεσης των δύο δικτύων αποτελεί 
υλοποίηση των προβλεπόμενων στη Συμφωνία Φιλοξε- 
νούσας Χώρας και της κοινής απόφασηςτων Ρυθμιστών 
Ελλάδας, Αλβανίας και Ιταλίας για την εξαίρεση του ΤΑΡ 
απάτην Ελεύθερη Πρόσβαση Τρίτων, βάσει των οποίων 
πρέπει να υλοποιηθεί τουλάχιστον ένα (1) σημείο δια¬ 
σύνδεσης των δικτύων ΕΣΦΑ - ΤΑΡ. 

Το έργο αφορά: 

α) στην μελέτη και κατασκευή του Μετρητικού Σταθ¬ 
μού, 

β) στην κατασκευή μικρού μήκους αγωγού υψηλής 
πίεσης για την διασύνδεση των δύο συστημάτων και 

γ) στην αγορά των απαραίτητων εκτάσεων για την 
εγκατάσταση του μετρητικού σταθμού, αλλά συμπιε¬ 
στή μελλοντικά. 

Το έργο έχει ενταχθεί στον κατάλογο με τα Έργα Κοι¬ 
νού Ενδιαφέροντος που καταρτίσθηκε από την Επιτροπή 
τον Νοέμβριο 2015 (κατ' εξουσιοδότηση κανονισμός 
89/2016). 

Η ανάπτυξη της ανωτέρω υποδομής συμβάλλει στην 
ασφάλεια του εφοδιασμού και τη διείσδυση του φυσικού 
αερίου στη χώρα. 

Η διάρκεια υλοποίησης του έργου εκτιμάται σε 2 έτη. 

2. Τα ως άνω έργα θα χρηματοδοτηθούν από Επιχει¬ 
ρησιακά Προγράμματα της προγραμματικής περιόδου 
2014-2020 του ΕΣΠΑ μετά από σχετική αξιολόγηση που 
διενεργούν οι αρμόδιες Ειδικές Υπηρεσίες που ασκούν 
καθήκοντα διαχείρισης. 

3. Ο τελικός προϋπολογισμός των έργων, σε όρους 
Δημόσιας Δαπάνης, θα διαμορφωθεί από το σύνολο των 
επιλέξιμων δαπανών, που θα εγκριθεί από τις αρμόδιες 
Ειδικές Υπηρεσίες που ασκούν καθήκοντα διαχείρισης, 
σύμφωνα με τους κανόνες διαχείρισης του ΕΣΠΑ 2014- 
2020. 

Άρθρο 3 

Διαδικασία και απαιτούμενα δικαιολογητικά 
για την καταβολή της χρηματοδότησης 

1. Η χρηματοδότηση των έργων του άρθρου 2, σε συ¬ 
νέχεια σχετικών αποφάσεων ένταξης και την εγγραφή 
αυτών στο Π.Δ.Ε., θα γίνεται με απευθείας μεταφορά 
των πιστώσεων, άνευ υπολόγου, στους ειδικούς έντο¬ 
κους τραπεζικούς λογαριασμούς που θα ανοιχθούν για 
το σκοπό αυτό, από την εταιρεία «Διαχειριστής Εθνικού 
Συστήματος Φυσικού Αερίου Α.Ε.» (ΔΕΣΦΑ Α.Ε.). 

2. Η μεταφορά των πιστώσεων θα γίνεται από την 
Τράπεζα της Ελλάδος, μετά από εντολή της αρμόδιας 
για την εκτέλεση της ΣΑ Υπηρεσίας του Υπουργείου 
Περιβάλλοντος και Ενέργειας, κατόπιν της σύμφωνης 
γνώμης της αρμόδιας Διαχειριστικής Αρχής και σύμ¬ 
φωνα με τα οριζόμενα στην κοινή υπουργική απόφαση 
134453/23.12.2015 περί ρυθμίσεων πληρωμών των δα¬ 
πανών Π.Δ.Ε., όπως αυτή ισχύει κάθε φορά. 

3. Η ενταλματοποίηση των ανωτέρω χρηματοδοτή¬ 
σεων από την αρμόδια Υπηρεσία του Υπουργείου Οικο¬ 
νομίας και Ανάπτυξης και η εμφάνιση των αντίστοιχων 
δαπανών στον προϋπολογισμό δημοσίων επενδύσεων, 
διενεργείται έναντι των ακόλουθων δικαιολογητικών: 

α) Απόφαση χρηματοδότησης της ΣΑΕ 1751 από τη Δ/ 
νση Δημοσίων Επενδύσεων του Υπουργείου Οικονομί¬ 
ας και Ανάπτυξης προς την Τράπεζα της Ελλάδος στην 
οποία θα αναφέρεται ρητά ότι η χρηματοδότηση του 
ειδικού λογαριασμού γίνεται με απευθείας μεταφορά 
άνευ υπολόγου. 

β) Αντιγράφου δελτίου αναγγελίας της Τράπεζας της 
Ελλάδος εκτέλεσης της ανωτέρω υπό (α) απόφασης. 

γ) Αντιγράφου εντολής της αρμόδιας Υπηρεσίας του 
Υπουργείου Περιβάλλοντος και Ενέργειας προς την Τρά¬ 
πεζα της Ελλάδος για την χρηματοδότηση του οικείου 
έργου δημοσίων επενδύσεων, στην οποία θα αναφέρεται 
η παρούσα απόφαση. 


δ) Αντιγράφου της ηλεκτρονικής εντολής πληρωμής 
(ΕΡ5) για τη μεταφορά της εν λόγω χρηματοδότησης 
στον ειδικό τραπεζικό λογαριασμό που προβλέπεται 
στο ανωτέρω σημείο 1 του παρόντος άρθρου. Σε κάθε 
περίπτωση για την καταβολή της χρηματοδότησης, ο 
δικαιούχος θα πρέπει να προσκομίσει στην αρμόδια Υπη¬ 
ρεσία του Υπουργείου Περιβάλλοντος και Ενέργειας, τα 
δικαιολογητικά που αναφέρονται στην αριθ. 134453/ 
23.12.2015 (Β' 2857) κοινή απόφαση των Υπουργών Οι¬ 
κονομίας, Ανάπτυξης και Τουρισμού και Οικονομικών. 

4. Στους λογαριασμούς του δικαιούχου κατατίθενται, 
πέραν των ποσών χρηματοδότησης από το Πρόγραμμα 
Δημοσίων Επενδύσεων, τα ποσά που αποτελούν έσοδα 
κατά τη διάρκεια του κάθε έργου, π.χ. τόκοι, κατάπτωση 
εγγυητικών επιστολών, ποινικές ρήτρες κ.λπ. Τα παρα¬ 
πάνω ποσά καλύπτουν μέρος της χρηματοδότησης από 
το Π.Δ.Ε. για την υλοποίηση της πράξης. Ο δικαιούχος 
ενημερώνει την αρμόδια Ειδική Υπηρεσία Διαχείρισης 
σχετικά με την κίνηση των λογαριασμών του, μετά από 
σχετικό αίτημα αυτής. Ο δικαιούχος ενημερώνει ετησίως 
τη Γενική Γραμματεία Ενέργειας και Ορυκτών Πρώτων 
Υλών του Υπουργείου Περιβάλλοντος και Ενέργειας σχε¬ 
τικά με την κίνηση των λογαριασμών του. 

5. Με την ολοκλήρωση της πράξης ο δικαιούχος υπο- 
χρεούται να επιστρέφει τα υπόλοιπα των λογαριασμών 
του στο λογαριασμό αδιαθέτων υπολοίπων παρελθό¬ 
ντων οικονομικών ετών που τηρείται στην Τράπεζα της 
Ελλάδος, καθ' όσον δε δύναται να τα διαθέσει για άλλο 
σκοπό πέραν αυτού για τον οποίο εγκρίθηκαν. 

6. Η καταβολή της χρηματοδότησης από το Πρόγραμ¬ 
μα Δημοσίων Επενδύσεων θα γίνεται σταδιακά ανάλο¬ 
γα με την πρόοδο του φυσικού αντικειμένου του κάθε 
έργου. 

7. Στην περίπτωση που μετά την ολοκλήρωση του 
κάθε έργου, το τμήμα του κόστους του έργου που προκύ¬ 
πτει μετά την αφαίρεση της χρηματοδότησης μέσω του 
Π.Δ.Ε., δύναται να ανακτηθεί από άλλες πηγές, ο δικαι¬ 
ούχος, θα πρέπει να υποβάλλει στην Γενική Γραμματεία 
Ενέργειας και Ορυκτών Πρώτων Υλών του Υπουργείου 
Περιβάλλοντος και Ενέργειας, καθώς και στην αρμόδια 
Ειδική Υπηρεσία Διαχείρισης όλα τα στοιχεία που σχετί¬ 
ζονται με τις άλλες πηγές χρηματοδότησης του έργου. 

8. Σε περίπτωση που από τον έλεγχο των στοιχείων 
προκόψει η υπερκάλυψη του συνολικού κόστους του 
κάθε έργου από όλες συνολικά τις πηγές χρηματοδότη¬ 
σης, ο δικαιούχος υποχρεούται να επιστρέφει το επιπλέ¬ 
ον ποσό της χρηματοδότησης εντόκως. 

Άρθρο 4 

Υποχρεώσεις της Εταιρείας 

1. Η Εταιρεία υποχρεούται να υποβάλλει στην Επιτε¬ 
λική Δομή ΕΣΠΑ του Υπουργείου Περιβάλλοντος και 
Ενέργειας, τομέα Ενέργειας, καθώς και στην αρμόδια 
Δ/νση της Γενικής Γραμματείας Ενέργειας και Ορυκτών 
Πρώτων Υλών του Υπουργείου Περιβάλλοντος και Ενέρ¬ 
γειας τακτικές αναφορές, στις οποίες θα περιγράφονται 
αναλυτικά η πρόοδος υλοποίησης του φυσικού και οι¬ 
κονομικού αντικειμένου του κάθε έργου. 

2. Η Εταιρεία υποχρεούται να τηρεί τις γενικές διατά¬ 
ξεις του ν. 4314/2014, όπως τροποποιήθηκε και ισχύει, 
και ειδικότερα τους όρους και προϋποθέσεις που πε- 
ριγράφονται αναλυτικά στο «Σύμφωνο αποδοχής των 
όρων της απόφασης ένταξης και υποχρεώσεων του 
δικαιούχου». 

3. Η Εταιρεία υποχρεούται να τηρεί χωριστό λογα¬ 
ριασμό για κάθε έργο στον οποίο θα καταχωρίζονται οι 
δαπάνες που συνδέονται με την υλοποίηση του έργου. 
Ο λογιστικός χειρισμός των χρηματοδοτήσεων από την 
Εταιρεία πραγματοποιείται σύμφωνα με τα καθοριζό¬ 
μενα στις σχετικές διατάξεις περί επιχορηγήσεων της 
φορολογικής νομοθεσίας, του Ελληνικού Γενικού Λογι¬ 
στικού Σχεδίου και των γνωμοδοτήσεων του ΕΣΥΛ. Για 
την κατάρτιση των χωριστών λογαριασμών, η Εταιρεία 
οφείλει να εφαρμόζει πάγιους κανόνες κατανομής του 
ενεργητικού και του παθητικού και των δαπανών και 


εσόδων, οι οποίοι υποβάλλονται στη ΡΑΕ προς έγκρι¬ 
ση. Η ΡΑΕ ελέγχει τους χωριστούς λογαριασμούς που 
τηρεί ο ΔΕΣΦΑ Α.Ε. καθώς και την ορθή εφαρμογή των 
κανόνων κατανομής, διατηρώντας, κατά την άσκηση 
των αρμοδιοτήτων της, ελεύθερη πρόσβαση στους εν 
λόγω λογαριασμούς. 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μάί'ου 2018 

Οι Υπουργοί 

Αναπληρωτής Υπουργός Περιβάλλοντος 

Οικονομίας και Ανάπτυξης και Ενέργειας 

ΑΛΕΞΑΝΔΡΟΣ ΧΑΡΙΤΣΗΣ ΓΕΩΡΓΙΟΣ ΣΤΑΟΑΚΗΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' Ί ΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























